stanford-oval/wikipedia huggingface dataset:
פוטוליתוגרפיה
שלבים בתהליך

תהליך הפוטוליתוגרפיה מורכב מהשלבים הבאים:
ריבוץ (Deposition) – השמת שכבת החומר להדפסה (לדוגמה, נחושת, אלומיניום או סיליקון). ישנן מספר טכנולוגיות ייצור לשלב זה, בין השאר כתלות בחומר. שתיים מהנפוצות הן ריבוץ אדים כימי (Chemical Vapor Deposition) וריבוץ אדים פיזי (Physical Vapor Deposition).
ניקוי והכנה (Cleaning) – בשלב זה מנקים את המצע לפני הנחת הפוטורזיסט. המצע יכול להיות גביש סיליקון במקרה של VLSI, זכוכית במקרה של צג שטוח, ופולימר במקרה של מעגל מודפס. כתלות בסוג המוצר (מעגל מודפס, צג שטוח, מוליך למחצה או אחרים) כך רמת הניקיון הנדרשת.
ריבוץ פוטורזיסט (Photoresisit Deposition) – בשלב זה מניחים שכבה אחידה של החומר על כל המצע. השמת הפוטורזיסט נעשית במספר שיטות, אשר המשותף להן הוא הצורך להניח את החומר על המצע באחידות עובי גבוהה ביותר.
חשיפה ופיתוח (Exposure & Developing) – בשלב זה הפוטורזיסט נחשף לאור אליו הוא רגיש (בדרך כלל קרינת על-סגול) דרך מסכה עליה מוטבעת מראש הגאומטריה אותה יש להדפיס על המצע. החשיפה לאור גורמת לשינוי כימי בפוטורזיסט המאפשר להסיר חלק ממנו על ידי תמיסה מיוחדת, הנקראת מפַתח (developer) בהקבלה לחומר מפַתח בצילום. בפוטורזיסט חיובי, שהוא הסוג הנפוץ ביותר, האזורים החשופים הופכים למסיסים במפתח לאחר חשיפה, ואילו בפוטורזיסט שלילי, האזורים הלא חשופים הופכים למסיסים במפתח לאחר חשיפה.
איכול (Etching) – בשלב זה מאכלים את שכבת החומר החדשה שהתגלתה לאחר חשיפת הפוטורזיסט בשלב הקודם, בתהליך איכול רטוב או איכול יבש.
הסרת פוטורזיסט (Stripping) – הסרת הפוטורזיסט שנותר.
בדיקת איכות (Inspection) – בקרת האיכות יכולה להיעשות אחרי כל אחד מהשלבים הנ"ל. ישנן מספר רב של שיטות בדיקת איכות, כאשר מהנפוצות היא בדיקה אופטית (AOI - Automatic Optical Inspection) המזהה את מיקום הפגם על הלוח.
בשלב זה חוזרים על התהליך מספר פעמים רב עד ליצירת המוצר המוגמר. בחלק מתהליכי ייצור מוליכים למחצה מגיעים עד לעשרות רבות של חזרות עד ליצירת המעגל הסופי.
שימושים עיקריים

VLSI ‏(Very Large Scale Integration) – תהליך ייצור הכולל שלבים רבים. יש להבדיל בין שני סוגי מוצרים עיקריים - מוצרי לוגיקה (CPU,‏ DSP,‏ ASIC,‏ FPGA וכו') הכוללים בדרך כלל מספר רב מאוד של חזרות על תהליך הפוטוליתוגרפיה; וזכרונות, הכוללים בדרך כלל מספר קטן יותר של שלבים.
צג שטוח (FPD) – תהליך ייצור FPD הוא שרשרת תהליכים, אשר אחד מהם, הכולל את ייצור הזכוכית האקטיבית (זכוכית המסך עליה מודפסים הפיקסלים והמעגלים העיקריים) מבוצע בשיטת הפוטוליתוגרפיה. תהליך ייצור ה-FPD כולל בדרך כלל 5 שלבים של פוטוליתוגרפיה: Gate (שער הטרנזיסטור), Source-Drain (מקור ושפך הזרם מהטרנזיסטור), Active (השכבה הפעילה, בדרך כלל סיליקון), ITO (רוב שטח הפיקסל), Contact Hole.
מעגל מודפס – בניגוד ל-FPD ול-VLSI, זהו תהליך הכולל השמת נחושת בלבד. אולם גם כאן יש לעיתים עשרות של חזרות על פוטוליתוגרפיה בשכבות שונות.
ראו גם

ASML
ננוליתוגרפיה
הדפסה במיקרו מגע
תרשים סכמטי של התהליך
עמר מוסא

עַמְר מוּסָא (בערבית: عمرو موسى, בעברית נהגה שמו לפעמים בטעות כ"עמרו מוסא"; נולד ב-3 באוקטובר 1936 בקהיר) הוא מדינאי ופוליטיקאי מצרי. בתפקידו האחרון היה מזכ"ל הליגה הערבית, מאז נבחר לתפקידו בחודש מאי 2001 ועד לסיום תפקידו ביוני 2011. בין שאר תפקידיו היה גם שר החוץ בממשלת מצרים ואף שירת כדיפלומט בשירות החוץ המצרי.
קורות חייו

מוסא הוא בנו של מוחמד מוסא, שהיה חבר הפרלמנט המצרי. מוחמד מוסא למד בצרפת בשנות ה-20 ובעת שהייתו שם נולד לו בן בשם פייר. פייר הוא אחיו-למחצה של עמר מוסא.
מוסא סיים לימודי משפטים באוניברסיטת קהיר ב-1957. עם סיום לימודיו החל לעבוד בשירות החוץ של מצרים עד לפרישתו מתפקיד שר החוץ. החל משנת 1967 שימש כשגריר מצרים בהודו, ובשנת 1990 נבחר לשגריר מצרים לאומות המאוחדות. בשנת 1991 הוא מונה לתפקיד שר החוץ בממשלת עאטף צדקי, ונותר בתפקידו זה עד שנת 2001.
בעת כהונתו כשר החוץ בממשלת מצרים מתח מוסא ביקורת על מדיניות החוץ של ארצות הברית ועל אופי יחסיה עם ישראל. מבקרי משטרו של הנשיא חוסני מובארכ במצרים טוענים כי מינויו של מוסא למזכיר הליגה הערבית נעשה ביוזמת נשיא מצרים כדי להרחיקו מעין הציבור, לאחר שזכה לאהדה אישית רבה בדעת הקהל המצרית. אהדתו בציבור הייתה כה גבוהה עד שבשנת 2000 צעד בראש מצעד הפזמונים במצרים שירו של שעבאן עבד אלרחים ששמו: "אני שונא את ישראל... אני אוהב את עמר מוסא". בשנת 2004 חתמו עשרות אלפים על עצומה ברשת האינטרנט הקוראת למוסא להתמודד בבחירות לנשיאות מצרים בשנת 2005, אולם מוסא לא הגיב לקריאה. בעת פורום דיוני דוחא, בשנת 2006, אשר שודרו ברשת ה-BBC, נשאל מוסא באשר לתקוותיו לזכות בנשיאות מצרים. מוסא לא השיב ישירות לשאלה, וענה רק כי הוא מקווה להמשיך את שרשרת ההצלחות שהושגו תחת הנהגתו בליגה הערבית, עד לתום כהונתו.
ביוני 2010 ביקר מוסא ברצועת עזה, זמן קצר לאחר פרשת המשט לעזה. היה זה הביקור הרשמי הראשון של נציג הליגה הערבית לאחר עימות חמאס-פת"ח ברצועת עזה ב-2007. בביקור אמר מוסא שהליגה הערבית תבקש ממועצת הביטחון להסיר את הסגר על רצועת עזה.
בראשית קיץ 2011 סיים מוסא את תפקידו כמזכ"ל הליגה הערבית בו כיהן בעשור האחרון והעביר אותו למחליפו נביל אל ערבי שהיה עד לאחרונה שר החוץ של מצרים במסגרת המהפכה שעברה על המדינה.
על פי שמועות שהופצו לקראת הבחירות במצרים ב-2011, מוסא הוא בנה של שחקנית הקולנוע היהודיה-מצרית ראקיה אברהים. טענה זו הוכחשה על ידו.
מוסא התמודד במסגרת הבחירות לנשיאות מצרים (2012), אשר נערכו ב-23–24 במאי 2012. הוא קיבל 2,588,850 קולות, שהם 11.13% מכלל הבוחרים, סיים במקום החמישי, ולא עלה לסיבוב השני של הבחירות.
הערות שוליים

↑  Elhanan Miller, Amr Moussa: No, I don’t have an Israeli half-brother, The Times of Israel, ‏April 6, 2012 (באנגלית)
↑  Biography for Amr Moussa
↑  Amr Moussa, באתר אלג'זירה
↑  The Doha Debates, באתר BBC
↑  צבי בראל, מצרים: הצד היפה של החיטוט המכוער בעבר המועמדים, באתר הארץ, 9 באפריל 2012
| --- | --- |
בקרת זהויות :  NLI: 987007479481205171  GND: 1149189304  ISNI: 0000 0003 9425 1996  LCCN: n98950295  NTA: 159667003  VIAF: 75640766   WorldCat (עם VIAF): 75640766
סבסטופול (כדורגל)

כדורגלני סבסטופול. 2013
מועדון הכדורגל סבסטופול (ברוסית: Футбольный клуб «Севастополь»; בעבר מועדון הכדורגל של צי הים השחור בסבטופול, ФК СКЧФ = Спортивный клуб Черноморского флота Севастополь) הוא מועדון כדורגל מהעיר סבסטופול שבחצי האי קרים שהוקם לראשונה בשנת 2002. עקב סיפוח קרים לרוסיה הקבוצה פורקה והוקמה מחדש ביולי 2014 כקבוצת הצי, בחסות הצי הרוסי.
בעבר התקיים מועדון כדורגל סובייטי מהעיר סבסטופול שהוקם ב-1946 ופורק ב-1971, הישגי השיא שלה היו העפלה לשמינית גמר הגביע הסובייטי בעונת 1964 והתמודדה בעיקר בליגה הסובייטית השנייה.
היסטוריה > אוקראינה

מועדון הכדורגל סבסטופול (ברוסית: Футбольный клуб Севастополь או באוקראינית: Футбольний клуб Севастополь) היה מועדון כדורגל אוקראיני מחצי האי קרים שהוקם בשנת 2002 על ידי אלכסנדר קראסילניקוב, הבעלים של חברת "קרים נפטסרוויס" שהיוותה את ספונסר הקבוצה.
הקבוצה התמודדה בליגה האוקראינית השנייה. בעונת 2006/07 העפילה לליגה הראשונה והתמודדה בה עד עונת 2009/10 משהבטיחה העפלתהּ לליגת העל האוקראינית. אך נשרה מהליגה בעונת 2010/11.
בעונת 2012/13 שבה לליגה הבכירה והעפילה עד לחצי גמר הגביע האוקראיני ועונה אחר כך, עונת 2013/14, סיימה במקום התשיעי בליגה. לקראת עונת 2014/15 הייתה אמורה להתמודד בליגה הבכירה אך עקב סיפוח חצי האי קרים ומלחמת האזרחים באוקראינה, הקבוצה פורקה ב-26 ביוני 2014 והוקמה מחדש כקבוצת SKChF.
בעונת 2014/15 הקבוצה הייתה אמורה להשתתף במשחקי הליגה הרוסית השנייה. מכיוון שאופ"א לא מכירה בסיפוח חצי האי קרים לרוסיה, אף שחקן מההרכב המקורי לא יכול היה להשתתף במשחקים. ההרכב החדש של הקבוצה כולל כדורגלנים מרוסיה בלבד. בסופו של דבר משתתפת הקבוצה בשלב זה בתחרויות בחצי האי קרים בלבד.
היסטוריה > מאז סיפוח קרים לרוסיה

הקבוצה הוקמה ביולי 2014 עקב משבר אוקראינה וסיפוח חצי האי קרים לרוסיה הביא להכללת הקבוצה בליגה הרוסית השנייה, אזור דרום.
ביולי אותה שנה התאחדות הכדורגל הרוסית החלה במגעים להסדרת מעמדו המשפטי של המועדון ובאוגוסט הפך המועדון למועדון רוסי. הקבוצה השתתפה בגביע הרוסי ובאליפות הרוסית.
הקבוצה זכתה באליפות קרים בכדורגל בעונת 2016/2017 ובגביע קרים 2019 וביססה עצמה כמועדון הכדורגל הטוב בחצי האי קרים, עם 3 זכיות באליפות חצי האי.
בעונת 2023/2024 הותר לה להתמודד בטורנירי הכדורגל שבחסות התאחדות הכדורגל הרוסית והשתתפה בבית ב׳ של הליגה הרוסית השנייה בכדורגל כקבוצה מקצוענית.
סמל הקבוצה

מאז 2002, סמל המועדון כלל את הפעמון באתר חרסונסוס. בשנת 2016 סמל המועדון שונה — כעת כלל את סמל העיר.
הישגים לפי עונה > אוקראינה

| עונה | ליגה | מיקום | משחקים | ניצחונות | שוויונות | הפסדים | שערי זכות | שערי חובה | ניקוד | הגביע האוקראיני | מפעלים אירופיים | מפעלים אירופיים | הערות |
| --- | --- | --- | --- | --- | --- | --- | --- | --- | --- | --- | --- | --- | --- |
| 2002/03 | הליגה השנייה | 9 | 30 | 12 | 4 | 14 | 31 | 36 | 40 | ‏32 האחרונות |  |  |  |
| 2003/04 | הליגה השנייה | ‏10 | 30 | 10 | 8 | 12 | 26 | 33 | 38 | ‏32 האחרונות |  |  |  |
| 2004/05 | הליגה השנייה | 13 | 26 | 7 | 4 | 15 | 19 | 34 | 25 | ‏32 האחרונות |  |  |  |
| 2005/06 | הליגה השנייה | ‏3 | 28 | 15 | 6 | 7 | 48 | 29 | ‏51 | ‏64 האחרונות |  |  |  |
| 2006/07 | הליגה השנייה | ‏1 | 28 | 21 | 1 | 6 | 58 | 21 | ‏64 | רבע גמר |  |  | העפלה לליגה האוקראינית הראשונה |
| 2007/08 | הליגה הראשונה | ‏15 | 38 | 12 | 7 | 19 | 38 | 55 | 43 | ‏16 האחרונות |  |  |  |
| 2008/09 | הליגה הראשונה | ‏4 | 32 | 15 | 6 | 11 | 43 | 41 | 51 | ‏32 האחרונות |  |  |  |
| 2009/10 | הליגה הראשונה | ‏1 | 34 | 24 | 4 | 6 | 68 | 27 | 76 | ‏32 האחרונות |  |  | העפילה לליגת העל האוקראינית בכדורגל |
| 2010/11 | ליגת העל | ‏}15 | 30 | 7 | 6 | 17 | 26 | 48 | 27 | שמינית גמר |  |  | נשרה חזרה לליגה הראשונה |
| 2011/12 | הליגה הראשונה | ‏3 | 34 | 23 | 7 | 4 | 60 | 22 | 76 | ‏16 האחרונות |  |  |  |
| 2012/13 | הליגה הראשונה | ‏1 | 34 | 22 | 8 | 4 | 71 | 22 | 74 | חצי גמר |  |  | העפילה חזרה לליגת העל |
| 2013/14 | ליגת העל | ‏9 | 28 | 10 | 5 | 13 | 32 | 43 | 35 | ‏16 האחרונות |  |  | הוסרה מהשתתפות באוקראינה עקב סיפוח קרים |
הישגים לפי עונה > רוסיה

| עונה | ליגה | מיקום | גביע רוסיה, גביע קרים | הערות |
| --- | --- | --- | --- | --- |
| 2014/15 | הליגה הרוסית השנייה, אזור דרום, בית 1 | — | 32 האחרונות | התוצאות לא הוכרו על ידי אופ"א |
| 2015 | טורניר קרים | זכייה |  | מתמודדת בתחרויות האזוריות של חצי האי קרים |
| 2015/16 | ליגת העל של קרים | סגנות | גמר |  |
| 2016/17 | ליגת העל של קרים | זכייה |  |  |
| 2018/19 | ליגת העל של קרים | זכייה | זכייה |  |
| 2019/20 | ליגת העל של קרים | ‏3 |  |  |
| 2020/21 | ליגת העל של קרים | זכייה | חצי גמר |  |
| 2021/22 | ליגת העל של קרים | סגנות | חצי גמר |  |
| 2022 | ליגת העל של קרים | זכייה |  |  |
| 2023/24 | ליגה 2 |  |  |  |
מאמני הקבוצה

אוקראינה ולרי פטרוב (2002—2005)
אוקראינה סרגיי פוצ'קוב (יולי 2005 — ספטמבר 2008)
אוקראינה אולג לשצ'ינסקי (ספטמבר - דצמבר 2008)
אוקראינה סרגיי דייב (2008 — 2009)
אוקראינה אולג לשצ'ינסקי (2009 - 2010)
אוקראינה סרגיי שבצ'נקו (יולי - ספטמבר 2010)
אוקראינה אולג לשצ'ינסקי (ספטמבר - נובמבר 2010)
בולגריה אנגל צ'רבנקוב (דצמבר 2010 — יוני 2011)
אוקראינה אלכסנדר ריבוקון (יוני 2011 — אוקטובר 2011)
אוקראינה סרגיי פוצ'קוב (אוקטובר 2011 — יוני 2012)
בלארוס אולג קונונוב (יוני 2012 — אוגוסט 2013)
אוקראינה גנאדי אורבו (אוגוסט - נובמבר 2013)
אוקראינה סרגיי קונובאלוב (נובמבר 2013 — ינואר 2014)
בולגריה אנגל צ'רבנקוב (ינואר - יוני 2014)
אוקראינה סרגיי דייב (יוני — ספטמבר 2014)
אוקראינה אולג לשצ'ינסקי (ספטמבר 2014 - 2016)
רוסיה אלכסיי גראצ'וב (2016 - 2018)
רוסיה סטניסלב גודזיקביץ' (2018 — 2020)
רוסיה אולג לשצ'ינסקי (2020 - 2022)
רוסיה סטניסלב גודזיקביץ' (2022 — ואילך)
הישגים ותארים

הגביע האוקראיני: חצי גמר 2012/2013
32 אחרונות בגביע הרוסי: 2014
טורניר קרים: 2015
אליפות קרים: 2016/2017, 2018/2019, 2020/2021, 2022
גביע קרים: 2018/19
הסופרקאפ: 2017, 2021, 2023
הערות שוליים

↑  UEFA Emergency Panel decision on Crimean clubs, UEFA (22 August 2014)
↑  "Crimea clubs banned from playing in Russian league by Uefa". BBC. 4 בדצמבר 2014. {{cite web}}:  (עזרה)
↑  "UEFA to set up new soccer league in Crimea". Associated Press. 6 במרץ 2015. {{cite web}}:  (עזרה)
↑  "Символика". Официальный сайт ФК «СКЧФ Севастополь». אורכב מ-המקור ב-2014-12-27. נבדק ב-2014-12-27.
| הליגה הרוסית השנייה בכדורגל • קבוצות הכדורגל בעונת 2024 |
| --- | --- | --- |
| בית A | בית A |  |
| בית זהב | אוונגרד קורסק • לנינגראדץ • וולגר אסטרחן • ולס מוסקבה • וולגה אוליאנובסק • ספרטק קוסטרומה • קובאן • קלוגה • צ'ליאבינסק • טקסטילשצ'יק איוואנובו |  |
| בית כסף | קרסנודאר-2 • אירטיש אומסק • מטאלורג ליפצק • סיביר • מורום • וולגה אוליאנובסק • מאשוק-KMV • רודינה-2 • חימיק דזרז'ינסק • טורפדו מיאס • דינמו בריאנסק |  |
| בית B | בית B |  |
| 1 | אמקאר פרם • צ'רטנובו • פורטה טאגאנרוג • סאליוט בלגורוד • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • סבסטופול • ספרטק נלצ'יק • פובדה חסביורט • רובין יאלטה • וולנה ניז'ני נובגורוד |  |
| 2 | דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • קוונט אובנינסק • ספרטק טמבוב • ריאזאן • צ'יטה |  |
| 3 | אנגושט נזראן • ניז'ני נובגורוד-2 • רוסטוב-2 • נארט צ'רקסק • נוסטה נובוטרויצק • אורנבורג-2 • לאדה טוליאטי • אוראלץ-TS • אורל-2 • אקרון-2 • דינמו קירוב • סטרויטל קאמינסק-שחטינסקי • זניט פנזה • סוקול קאזאן • רובין-2 קאזאן • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה • קריליה סובייטוב-2 |  |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • אוריול • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |  |
סמל קבוצת הכדורגל סבסטופול בשנים 2002-2014.
סמל קבוצת הכדורגל SKChF‏, 2014.
הפעמון באתר חרסונסוס
פונוג'ניק רקורדס

|  נתונים כלליים |
| --- | --- |
 תקופת הפעילות:  2003–הווה (כ־21 שנים) 
 ענפי תעשייה:  תעשיית המוזיקה 
 
פונוג'ניק רקורדס (באנגלית: Phonogenic Records) היא חברת תקליטים תחת בעלות של RCA Label Group; מותג של סוני מיוזיק. חברת התקליטים נוצרה על ידי BMG (הממלכה המאוחדת ואירלנד). האמנים שזה עתה חתומים בחברת התקליטים: נטשה בדינגפילד, רוס קופרמן וההרכב דה סקריפט. הזמר-יוצר, ג'וש קרייצ'יק, אשר הגיע למקום השני תוכנית המציאות "אקס פקטור" ארצות הברית משנת 2011, חתם עם פונוג'ניק.
פוטומאיו (מחוז)

פוטומאיו (בספרדית: Putumayo) הוא אחד מ-32 המחוזות של קולומביה. המחוז נמצא בדרום-מערב קולומביה והוא גובל במחוזות קאוקה וקקטה בצפון, במחוז אמסונאס בדרום-מזרח, בפרו ובאקוודור בדרום ובמחוז נריניו במערב. המחוז קרוי על שם נהר פוטומאיו שזורם בו ומשמש כחלק מהגבול עם פרו ואקוודור.
המחוז משתרע על שטח של 24,885 קמ"ר. במחוז מתגוררים כ-350,000 תושבים (הערכה ל-2017). בירת המחוז היא מוקואה והעיר הגדולה ביותר בו היא פוארטו אסיס.
היסטוריה

בסוף התקופה הפרה-קולומביאנית ישבו בשטחי המחוז שבטי ילידים שונים, בהם בני הקופאן (אנ'), הקמנצה (אנ') והסיונה (אנ'). ב-1492 חלק מהשטחים של המחוז המודרני נכבשו על ידי בני האינקה בהנהגת ואינה קאפק (אנ'). בסביבות אמצע המאה ה-16 האימפריה הספרדית כבשה את האזור והיא שלטה בו ברציפות עד המאה ה-19.
לאחר קבלת העצמאות של רפובליקת קולומביה הגדולה מספרד בתחילת המאה ה-19 האזור נכלל במחוז אסואי. לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לפרובינציית פופאיאן. ב-1857 הרפובליקה הפכה לפדרלית והפרובינציה נכללה במדינת קאוקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה.
ב-1905 נוצרה אינטנדסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) בשטחי המחוז העתידי, אך היא בוטלה כעבור שנים ספורות. ב-1912 נוצרה קומיסריה (מעמד דומה לאינטנדנסיה)[דרושה הבהרה] בשטחי פוטומאיו. ב-1953 הקומיסריה סופחה למחוז נריניו, אך היא נוצרה מחדש ב-1957. ב-1968 שונה מעמד הקומיסריה לאינטנדנסיה. ב-1991 מעמד האינטנדסיה שודרג למחוז.
כלכלה

כלכלת המחוז מסתמכת בעיקר על חקלאות, הכוללת בין היתר גידול תירס, תפוח אדמה, תירס, בננה, מניהוט, קנה סוכר, פופוניה ואננס, גידול מקנה והפקת נפט המתבצעת בעיקר בשטחי רשויות המקומיות של אוריטו ווייאגרסון.
הערות שוליים

↑  פוטומאיו באתר האגודה הגאוגרפית של קולומביה (בספרדית).
| מחוזות קולומביה |
| --- | --- | --- |
| מחוז הבירה | בוגוטה |  |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |  |
| --- | --- |
בקרת זהויות :  BnF: cb11969083s (data)  MusicBrainz: 90333bf3-2d8f-44cd-8845-8d912d43977f
פוקינג (מחוז לינץ)

| --- | --- |
סמל פוקינגסמל פוקינג
אולם העירייה ומרכז האירועים
אולם העירייה ומרכז האירועים
 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  לינץ
 ראש העיר:  רוברט אפלנזר (ÖVP)
 שטח:  20 קמ"ר
 גובה:  286 מטרים
 אוכלוסייה:  ‏
  ‑ בעיירה:  3,904 (1 בינואר 2018)
  ‑ צפיפות:  190 נפש לקמ"ר (2014)
 קואורדינטות:  48°11′21″N 14°11′1″E﻿ / ﻿48.18917°N 14.18361°E﻿ / 48.18917; 14.18361
 אזור זמן:  UTC+1
 www.pucking.at
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהפוקינג(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.פוקינג(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגפוקינג(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגפוקינג  he tabBackground:;tabBorder:#aaa;defaultTab:0;
פוקינג (בגרמנית: Pucking) היא עיירה קטנה במרכז אוסטריה עילית במחוז לינץ. בעיירה מתגוררים 3,740 תושבים (נכון ל-2012).
היסטוריה

העיר הוקמה בתקופה הרומית, בסמיכות לדרך הסלולה, אך האזכור הראשון של העיר בכתב הוא משנת 1289[דרוש מקור]. במהלך המלחמות הנפוליאוניות נכבשה העיר מספר פעמים. בשנת 1918, הוקמה אוסטריה עילית, ושטחה כלל גם את העיר. העיר נכבשה באנשלוס ב-13 במרץ 1938, והשתייכה לגאו "דנובה עילית". לאחר סיום מלחמת העולם השנייה, הוקמה שוב אוסטריה עילית, ופוקינג בכללה.
העיר מושכת תיירות אליה, בעיקר בזכות המנזר הבניימי שבה. בעיר כמו כן תחנת כוח הידרו-אלקטרית הגדולה מסוגה באוסטריה. כמו כן בעיר אגם מלאכותי שנוצר במהלך שנות ה-70.
עונת 1993/1994 בגביע האירופי

| --- | --- |
 תאריך התחלה:  4 בספטמבר 1993
 תאריך סיום:  15 במרץ 1994
 מספר משתתפות:  39
 ערים מארחות:  משחק הגמר:מרכז הספורט, לוזאן
 זוכה:  סלובניה סמלט אולימפיה
 מספר משחקים:  80
 מלך הסלים:  גאורגי מלדנוב בולגריה, לבסקי סופיה  30.3 למשחק
 מלך הריבאונדים:  מייקל ג'רום גיבסון ארצות הברית, הפועל גליל עליון  14.9 למשחק
 מלך האסיסטים:  פבלו לאסו ספרד, טאוגרס  4.4 למשחק
 → 1992/19931994/1995 ←
 
עונת 1993/1994 בגביע האירופי הייתה העונה ה-28 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה השלישית במתכונת החדשה.
המשחק הראשון התקיים ב-4 בספטמבר 1993 ומשחק הגמר התקיים ב-15 במרץ 1994. בתחרות השתתפו 41 קבוצות.
במשחק הגמר של התחרות גברה סמלט אולימפיה על טאוגרס בתוצאה 81:91, וזכתה בגביע בפעם הראשונה בתולדות המועדון.
מתכונת התחרות

בתחילת התחרות התקיימו שני סיבובים של שלב הקדם בשיטת משחק בית/משחק חוץ. לשלב המוקדמות השלישי הצטרפו 8 קבוצות שנשרו בשלב 1/16 של הליגה האירופית של פיב"א. לקבוצות המנצחות של השלב השלישי הצטרפה סמלט אולימפיה. 12 קבוצות אלו אורגנו בשני בתים. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת עד שני ניצחונות והגמר במגרש שנקבע בתחילת התחרות.
מהלך התחרות > שלב הבתים

בית א'
| מיקום | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | סלובניה סמלט אולימפיה | 10 | 18 | 8 | 2 | 790 | 718 | 68 |
| 2. | ספרד טאוגרס | 10 | 17 | 7 | 3 | 865 | 791 | 74 |
| 3. | קרואטיה ספליט | 10 | 17 | 7 | 3 | 861 | 788 | 73 |
| 4. | שווייץ בלינזונה באסקט | 10 | 14 | 4 | 6 | 699 | 759 | 60- |
| 5. | טורקיה טופאש בורסה | 10 | 12 | 2 | 8 | 841 | 920 | 79- |
| 6. | מקדוניה רבוטניצ'קי סקופיה | 10 | 12 | 2 | 8 | 852 | 932 | 80- |
בית ב'
| מיקום | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | צרפת שולה באסקט | 10 | 17 | 7 | 3 | 929 | 861 | 68 |
| 2. | יוון אריס סלוניקי | 10 | 17 | 7 | 3 | 940 | 883 | 57 |
| 3. | ישראל הפועל גליל עליון | 10 | 17 | 7 | 3 | 907 | 864 | 43 |
| 4. | פורטוגל אובארנסה | 10 | 15 | 5 | 5 | 905 | 895 | 10 |
| 5. | קרואטיה זאדאר | 10 | 13 | 3 | 7 | 897 | 894 | 3 |
| 6. | בולגריה לבסקי סופיה | 10 | 11 | 1 | 9 | 827 | 1008 | 181- |
מהלך התחרות > שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
|   |   |   |   |   |   |   |   |   |   |   |   |   |   |   |  |
|   |   יוון אריס סלוניקי |   יוון אריס סלוניקי | 83 | 78 | 61 |   |   |  |  |  |  |  |  |  |  |
|  |   סלובניה סמלט אולימפיה |   סלובניה סמלט אולימפיה | 79 | 84 | 74 |   |   |  |  |  |  |  |  |  |  |
|  |   סלובניה סמלט אולימפיה |   סלובניה סמלט אולימפיה | 79 | 84 | 74 |   |   |   |   סלובניה סמלט אולימפיה |   סלובניה סמלט אולימפיה |   | 91 |  |  |  |
|  |  |  |  |  |  |  |  |   |   סלובניה סמלט אולימפיה |   סלובניה סמלט אולימפיה |   | 91 |  |  |  |
|  |  |  |  |  |  |  |  |   |   ספרד טאוגרס |   ספרד טאוגרס |   | 81 |  |  |  |
|  |   ספרד טאוגרס |   ספרד טאוגרס | 81 | 90 | 93 |   |   |   |   ספרד טאוגרס |   ספרד טאוגרס |   | 81 |  |  |  |
|  |   ספרד טאוגרס |   ספרד טאוגרס | 81 | 90 | 93 |   |   |  |  |  |  |  |  |  |  |
|   |   צרפת שולה באסקט |   צרפת שולה באסקט | 67 | 103 | 83 |   |   |  |  |  |  |  |  |  |  |
מהלך התחרות > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 16 במרץ 1994 | סלובניה סמלט אולימפיה | 81:91 | ספרד טאוגרס | מרכז הספורט, לוזאן צופים: 5,000 שיפוט: ניקולאוס פיצילקס (יוון),  ג'נארו קולוצ'י (איטליה) |
| 16 במרץ 1994 | רומן חורבאט (33) |  | קן בניסטר (32) | מרכז הספורט, לוזאן צופים: 5,000 שיפוט: ניקולאוס פיצילקס (יוון),  ג'נארו קולוצ'י (איטליה) |
ישראל בתחרות

העונה לישראל היו שתי נציגות בתחרות:
הפועל גבעתיים  התחילה את התחרות משלב המוקדמות השני בו היא ניצחה את קוצ'אני ממקדוניה 81:83 ו-73:100. בשלב המוקדמות השלישי היא נפגשה עם אריס סלוניקי מיוון והפסידה בסיכום שני המשחקים (הפסד חוץ 78:65 וניצחון ביתי 88:91).
הפועל גליל עליון התחילה את השלב המוקדם מהסיבוב השלישי (כאשר היא נשרה מהליגה האירופית של פיב"א) בו היא פגשה את סנקט פולטן מאוסטריה וניצחה 71:107, 69:104. את שלב הבתים היא סיימה במקום השלישי.
עונת 1991/1992 ב-NBA

| --- | --- |
 תאריך התחלה:  1 בנובמבר 1991
 תאריך סיום:  14 ביוני 1992
 מספר קבוצות:  27
 מספר משחקים לקבוצה:  82
 דראפט 1991
 בחירה ראשונה:  לארי ג'ונסון
 על ידי:  שארלוט הורנטס
 העונה הסדירה
 המאזן הטוב ביותר:  שיקגו בולס
 MVP של העונה הסדירה:  מייקל ג'ורדן (שיקגו בולס)
 מלך הסלים:  מייקל ג'ורדן (שיקגו בולס)
 הפלייאוף
 אלופת המזרח:  שיקגו בולס
 אלופת המערב:  פורטלנד טרייל בלייזרס
 סדרת הגמר
 אלופה:  שיקגו בולס
 MVP של סדרת הגמר:  מייקל ג'ורדן
 → 1990/19911992/1993 ←
 
עונת 1991/1992 היא העונה ה-46 של ליגת ה-NBA. העונה הסתיימה עם זכייתה השנייה ברציפות של שיקגו בולס בתואר האליפות, לאחר שבסדרת הגמר ניצחה את פורטלנד טרייל בלייזרס בתוצאה 4–2. מייקל ג'ורדן זכה בתואר ה-MVP של סדרת הגמר בפעם השנייה ברציפות, וכן בתואר ה-MVP של העונה הסדירה בפעם השלישית בקריירה. בשנת 1996 נבחרו הבולס של עונה זו לאחת מ-10 הקבוצות הגדולות בתולדות ה-NBA.
ב-7 בנובמבר 1991, כשבוע לאחר תחילת העונה, חשף מג'יק ג'ונסון במפתיע כי הוא נשא את נגיף ה-HIV, הגורם למחלת האיידס, והודיע על פרישה ממשחק. כמו כן, בסיום העונה הודיע לארי בירד, יריבו הגדול של ג'ונסון, על פרישה ממשחק עקב פציעות חוזרות בגבו.
אולסטאר 1992

משחק האולסטאר 1992, שנערך ב-9 בפברואר 1992 באורלנדו, פלורידה, זכור בעיקר הודות להשתתפותו של מג'יק ג'ונסון במשחק לאחר שפרש בתחילת העונה ממשחק פעיל. עד חזרתו של ג'ונסון מפרישה בעונת 1995/96, ראו במשחק האולסטאר 1992 כמשחק הפרישה של השחקן. בנוסף להיותו משחק מרגש בזכותו של ג'ונסון, מוזכר משחק אולסטאר זה כאחד המוכשרים שהיו, כשכלל בין היתר 11 מתוך 12 חברי הסגל של "נבחרת החלומות".
המאמנים במשחק היו פיל ג'קסון משיקגו בולס ודון נלסון מגולדן סטייט ווריורס. חמישיית המזרח כללה את אייזיאה תומאס, מייקל ג'ורדן, סקוטי פיפן, צ'ארלס בארקלי ופטריק יואינג, ומהספסל עלו מארק פרייס, מייקל אדמס, ג'ו דיומרס, רג'י לואיס, דניס רודמן, קווין ויליס ובראד דוהרטי. כמו כן נבחרו לארי בירד ודומיניק וילקינס לקבוצת המזרח, אך לא השתתפו במשחק בגלל פציעות. חמישיית המערב כללה את מג'יק ג'ונסון, קלייד דרקסלר, כריס מאלין, קארל מלון ודייוויד רובינסון ומהספסל עלו טים הארדוויי, ג'ון סטוקטון, ג'ף הורנסק, דן מארלי, ג'יימס וורת'י, אוטיס ת'ורפ, דיקמבה מוטומבו והאקים אולאג'ואן. במשחק ניצחה קבוצת המערב בתוצאה 153-113, ול-MVP של משחק האולסטאר נבחר מג'יק ג'ונסון שקלע 25 נקודות ומסר 9 אסיסטים.